Fietsryers beseer toe trok sy vrag by Potch verloor‘n Foto volg onderaan die berig. Twee fietsryers is Donderdag beseer toe ŉ vragmotor sy vrag kratte met leë bottels op die N12 naby Potchefstroom verloor het. “Paramedici van ER24 en die plaaslike brandweer is na die toneel tussen Potchefstroom en Klerksdorp ontbied,” het Christo Venter, woordvoerder van ER24, gesê. “Twee fietsryers is beseer toe die vrag afgeval het. Hulle het matige beserings opgedoen en is op die toneel behandel voordat hulle na die Potchefstroom-hospitaal geneem is vir verdere behandeling.” Die bestuurder van die vragmotor is nie beseer nie en die N12 moes vir ŉ geruime tyd gesluit word om die toneel op te ruim. Foto: ER24